Ijtimoiy tarmoq foydalanuvchilari asfalt o‘g‘risini qo‘llab-quvvatlashdi

Omskda noma'lum shaxs asfalt o‘g‘irlayotgani haqidagi videotasvir «VKontakte» ijtimoiy tarmog‘idagi guruhlardan birida e'lon qilindi. Tasvirda u belkurak bilan yangi yotqizilgan qoplamani ko‘chirib olayotgani aks etgan. Aksariyat foydalanuvchilar uning bu ishini qoralamadi.

Ayrimlar u o‘g‘irlagan asfaltni uyi yaqinidagi yo‘lda anchadan buyon yamalmayotgan biror chuqurni to‘ldirishni rejalashtirgan degan taxminni bildirishdi. 
Ayrimlar esa bu voqeani tasvirga olgan kishiga e'tiroz bildirishdi.
«Nega unga qarshilik bildirmading? Ertaga u hosil qilgan chuqurga tushmaslik uchun uning adabini berishing kerak edi. Yashirinib tasvirga olib qahramonlik qildingmi?», —deb yozdi foydalanuvchilardan biri.
Rossiyada yo‘llarning sifati eng dolzarb muammolardan biri bo‘lib qolmoqda.